ms ms id en id hu ms ms en id id id id id ms id id ms id id en en en en ms id en en ms ms es en en id id en en vi en en id id en en en id en en ms en en ms en en en en ro nl en en sl en en en en en su id en en en ms ms en en id en en id de en en en id en en id en en ms id id en en ms en en id id it id ceb id de es ms id de id en en ms id fi ms eo id en id pl id eo id en en nds ms de ms id id nl id de id fi id en en en en en pl id id en en hu en en en en en ms en en hu id en en it id tr id fi id ms en en su en ms en en ms ms en en en ms en en en en en en en en en en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Di saat saya menulis entri ini, jam baru menunjukkan pukul 8.04 pagi. Di luar masih Subuh gelap. Sejuk sungguh hari ini. Angin kuat. Salji sudah mula menjadi ais di jalanan. Sudah beberapa hari salji tidak turun dengan lebat. Dan di saat ini, saya bersendirian di bilik. Juga di rumah. Dan saya akan bersendirian selama dua minggu mendatang.
Wanie telah selamat berangkat ke Korea pada hari Selasa lalu. Diba dan Emy pula telah bertolak menuju ke Itali pada hari semalam dan sekejap tadi, Fatt dan Pena baru saja berlepas menuju ke Swiss. Banyak tempat yang akan dikunjungi Diba-Emy dan Fatt-Pena. Saya? Saya masih mempunyai rutin hospital dan cuti musim sejuk saya masih belum bermula. Maka tinggallah saya seorang diri di rumah.
Ok. Entri ini sila baca dengan nada ceria. Seronok sebenarnya tinggal seorang di rumah. Tiada apa yang menyedihkan pun. Saya boleh studi sambil mendengar apa yang saya mahu tanpa perlu memakai earphone. Seronok, kan? Haha. Saya tak payah memasak. Untuk diri sendiri pun saya tak rasa saya akan makan sangat kalau tiada orang. Selagi ada roti, saya tiada masalah untuk hidup. Haha. Lagipun tak seronok makan seorang. Kalau saya masak, nanti saya yang hidang dan saya yang makan. Macam apa saja kan. Jadi, baik tak payah masak.
Saya teringat filem Taken yang kami serumah tonton bersama kira-kira sebulan setengah yang lepas. Sebaik habis menonton, mereka saling menasihati sesama mereka kerana mereka semua juga bakal bercuti ke beberapa buah negara dalam kelompok kecil. Dalam filem itu, ia berkisar tentang sindiket penculikan remaja perempuan yang mengembara dan disalurkan ke sindiket dadah dan pelacuran. Memang menyeramkan jika cuba membayangkan keadaan diri sendiri berada dalam situasi tu.
Tapi sekarang ni, sebaik saja rumah sudah kosong, perkara pertama yang saya terfikir sebaik mengunci pintu dapur tadi ialah, saya yang tidak ke mana-mana inipun boleh berhadapan dengan perkara-perkara yang sama. Duduk seorang, di negara asing juga kan, awal pagi gelap lagi sudah keluar ke hospital seorang diri. Kalau saya hendak diculik atau apa saja, boleh terjadi dalam sekelip mata. Sampai mungkin tiada yang sedar pun. Lagi dahsyat.
Lepas itu, saya boleh diseludup ke Siberia sana. Dihantar menggunakan keretapi gedek-gedek naik di bahagian kargo bersama ayam itik. Entah saya jadi apa di sana. Entah dadah apa yang diberikan kepada saya. Entah aktiviti apa yang terpaksa saya lakukan tanpa sedar. Entah masih sempurna atau tidak aurat saya. Entah kehilangan saya disedari orang atau tidak. Entah saya akan ditemui semula atau tidak.
Ok. Seram. Ini cuma imaginasi otak saya yang sangat mudah membayangkan sesuatu secara berlebihan. Takut, kan? Ok. Jangan takut. Saya tak takut pada manusia. Pintu rumah sentiasa berkunci. Segala pintu. Lampu bilik sebelah juga saya akan buka bila malam. Biar orang rasa seperti ada orang di dalamnya. Lampu bilik saya juga saya pasti akan biarkan terbuka siang malam. Haha. Nampak sangat akan tidur tak tutup lampu. Saya takut satu saja. Janganlah tiba-tiba bekalan eletrik terputus. Saya nak lari ke mana pun saya tak tahu. Seram saya duduk gelap-gelap. Nak tahu sebab apa? Sebab saya dengan mudah akan membayangkan bentuk-bentuk yang saya nampak dalam cahaya samar sebagai sesuatu. Ok. Seram. Haha.
Merepek apalah saya pagi-pagi buta ni. Bangunan hostel ini sunyi saja sekarang. Majoriti yang tinggal hanya pelajar-pelajar tahun 6. Tapi mereka nun jauh di tingkat atas. Saya seorang saja di tingkat 2 ini. Tapi di sekeliling rumah saya ada beberapa buah rumah para jejaka Arab kumis nipis badan sasa. Kalau saya butuh pertolongan, saya kira saya boleh menjerit saja.
“Ya Fahri. Fahri. Ana ihtajuka!” Hah. Mengarut apa dah saya ni. Siap ada Fahri pula. Pakai hentam saja ni. Jangan percaya ayat saya tu. Saya sudah lupa apa perkataan yang betul. Kalau ikut logik akal, maksud ihtajuka tu ialah berhajatkanmu. Hah. Tak pasal-pasal nanti saya hilang sebab kena bawa kahwin lari pula. Lagi naya! Haha.
Tengoklah. Mungkin kalau saya jemu, rajinlah saya menulis. Kalau tidak, memang saya berhibernasi dengan buku-buku sajalah. Dapat bayangkan meja studi saya sekarang bagaimana keadaannya? Penuh dengan alak solek pengantin! Hah. Tipu. Penuh dengan segala nota sebab malam tadi tertidur tanpa kemas meja. Inilah gara-gara melayankan sangat lagu Hindustan lama zaman Bobby tu. Mengantuk!
Nota: Kamu tak rasa tertipukah dengan tajuk entri kali ini? Haha. Satu-kosong!
This entry was posted on Friday, January 9th, 2009 at 1:52 pm and is filed under Life, Moscow, Winter. You can follow any responses to this entry through the RSS 2.0 feed. You can leave a response, or trackback from your own site.
32 Responses to “Saya Budak Berani”
pikir sendiri says on January 9th, 2009 at 2:30 pm :
3rd “saya berhibernasi dengan buku-buku” boleh ke? tak tau lak sya selama nie..:p
4. terlalu berimigenasi hingga melangkaui boundary..luar expectation
Nurmahani says on January 9th, 2009 at 3:18 pm :
ya fahri hihih.kelaka betul la awak ni sarah..
awak ni sarah, byk sgt imaginasi..kdg2 ia bagus..kdg2 buat lelah diri aje takut sana sini hihi.
apa2 pon moga sume nye ok, insyaAllah. jg diri baik2.
yang kena seludup pergi siberia dengan segala mak nenek ayam itik tu tak tahan nya. hahaha. you’re still the same lah KS =p
p/s-diya tak reti nak komen ala2 baik macam orang lain komen kat sini [diya perasan, komen2 yang KS terima memang banyak yang baik2, sesuai dengan KS. tu yang diya jarang tinggal jejak]. huhu. ampun ya =D
ab geldofg says on January 9th, 2009 at 3:47 pm :
Inah says on January 9th, 2009 at 3:52 pm :
sarah!! kita bakal mengalami nasib yg sama..akak kena tinggal 2 hari, then kena tinggal sebulan..
apelah nasibb duduk di perantauan 🙂
hehehe..sarah comey..nak no tepon!! nak kaco sarah malam2 :P..lalalalalalala
Ainul Arina Madhiah says on January 9th, 2009 at 4:23 pm :
siang saya berani, malam saya lari gi rumah kawan! hehe… tapi hostel tu tak payah kot, cam selamat je.. lainlah rumah saya yang memang ditabalkan sebagai rumah antik yang penuh dipenuhi pokok buahan dan taman zaitun di belakang rumah di jordan ni. Orang lain duduk rumah bertingkat, kita duduk rumah berkembar..Kawan-kawan semua takut kalau sensorang, kami bertiga saja yang perasan berani.. hoho…
cikgu jawe says on January 9th, 2009 at 5:08 pm :
sarah!. tu bunyi2 tok tik tok tik kt bilik bunyi apa?. hehe
Dr Amad says on January 9th, 2009 at 5:12 pm :
Huhu…saya tak tertipu pun.Sebab dah pesan kat diri ni,kalu article ks ni kadang2 tiada kaitan dengan isi article..hik3.KS cuba check bwh katil…kot-kot ada……….hik3
akubudakkampung says on January 9th, 2009 at 5:48 pm :
lagu bobby tuh layan..lagu pe tu?
www,ahmad-izzuddin.blogspot.com says on January 9th, 2009 at 7:21 pm :
nampa sgt boring nih
ahmad says on January 9th, 2009 at 7:22 pm :
sorry silap type haha
Shazwani Adnan says on January 9th, 2009 at 7:38 pm :
ks-ku sayang. jangan rindu wanie ok? Im ok here. dorg sangat baik. kalau agak2 bosan, pergilah melalak panggil nama wanie. =)
snm says on January 9th, 2009 at 7:46 pm :
blergh! saya mcm blh agak. awak tulis apa yg awak imagine kan. hehehe :p
awak dh blh tulis sajak ttg hidup keseorangan la. x pun, melukis la. mcm awak buat dlu. melukis tepi tingkap 😀
haritz says on January 9th, 2009 at 8:01 pm :
Saya ader seorang kawan pompuan, dia kat UPSI, dia kata kat UPSI di berhantu. Kalau kawan2 dia takder dia telan ubat tidur supaya cepat tido dan tak diganggu hantu. Hampeh betul dia ni.. hehehe
Mohd Hazreen Rashid says on January 9th, 2009 at 8:13 pm :
amboi la cuti2 ni pandai betoi dia buat lawak…
Cinta says on January 9th, 2009 at 9:14 pm :
walau apa pun…just be careful k :), pssstttt…kalau jumpa fahri bagitau dia akak kirimsalam…hehehehe
chi am says on January 9th, 2009 at 9:43 pm :
sarah, kamu janagn takut2 sangat. handset perlu sentiasa di sisi. perlu charge dan kredit juga. 🙂
ababina 328 says on January 9th, 2009 at 10:28 pm :
Sarah, kalau tak silap Pak cik, inilah kali pertama, org setua Pak cik ni yg beri komen di blog Sarah,
Pak cik ni, berasal dari kg.Kuala Triang,Pahang, dekat je, dng kg.asal Sarah tu…inilah kemajuan zaman Internet, Sarah yg berada di moscow pun boleh berinteraksi melalui blog dng org di kampung…..pandai-pandailah jaga diri ditempat org.
Dr Amad says on January 10th, 2009 at 12:36 am :
Fahri tu org Indonesia lah cik ks oiiiii….hik3.Kalu jmpa,suh dia pulang balik “aisha” saya…huhu
Sarah Mohd Shukor says on January 10th, 2009 at 3:48 am :
Terima kasih. Dah betulkan dah. Bukan setakat berimaginasi tapi ni peringatan untuk diri sendiri ni.
Sebab saya nak cari orang macam Fahri. Kalau selalu sebut, jadilah doa kan. Hehe. Saya tak takut pun. Dengan menulis ni jadikan peringatan untuk diri sendiri je =)
I’m sill the same eh? Hihi. Mengarut meraban entah ke mana kan =p Oh takpe Diya. KS tak kisah pun. KS pun macam tu jugak. Bila ada rasa urge nak sergah Diya, baru la KS menyergah. Huhu.
Akak kenapa? Housemates balik Malaysia ye? Sana kan tengah summer break kan? Akak nak phone number saya? Wahaa. Akhirnya handphone saya akan berbunyi jugak. Hahaha.
Dulu waktu tahun 2006, pun KS duduk seorang2 jugak. Kat rumah di luar. Sama je duduk luar ke, duduk hostel ke, keadaannya dikelilingi orang luar jugak. Takde beza apa pun. Dan sikit pun tak takut sebenarnya. Lagi best pulak sebab boleh buat semua benda ikut suka =p
Sarah Mohd Shukor says on January 10th, 2009 at 3:53 am :
Ngarut betul cikgu ni. Jam dinding rumah saya ni langsung tak mengeluarkan sebarang bunyi. Haha.
Katil KS tak mempunyai bahagian bawah. Tiangnya berbentuk dinding katil yang mengepung segenap 4 penjuru. Hahaha.
Lagu apa tu? Hahaha. Lagu euww euww euww kan. Sempat lagi kenakan saya tu. Sabar je la =p
Mana ada boring langsung.
Aishh. Sempat lagi oline tu. Sabar je la. Buat apa jerit nama Wanie. Baik KS nyanyi2 lagu raya. Haha.
Saya buakn saja-saja nak imagine. Ni benda-benda yang berkemungkinan terjadi. Apa saya tuls ni peringatan untuk diri sendiri sebenarnya. Menulis sajak, melukis semua tu is out of my interest sekarang ni. Otak saya tengah bekerja keras untuk menyumbat segala input medic ni. Takde ruang untuk berkarya buat masa ni. Huhu. Malas pun iye sebenarnya Falin. Sebab takde perangsang nak bagi galakan menulis semua ni.
Sarah Mohd Shukor says on January 10th, 2009 at 4:02 am :
Oh. Tu kat UPSI. Sini bukan UPSI dan jauh sangat dari UPSI. Dan adalah menyalahi etika kedoktoran kalau makan ubat tidur. Kami boleh dibuang daripada uni kalau cuba makan. Tu lagi menyeramkan. Elok-elok dah nak abis belajar, kena buang pulak. Adeh. Hehe.
KS buat lawak ke? Ni peringatan untun orang yang hidup solo molo sepanjang masa macam KS ni je =p Untuk lelaki, entri ni adalah pengecualian besar ye =D
Ok Kak. Don’t worry. Saya ada guardian angel yang ‘tengok-tengokkan’ dari jauh =p Tadi saya terlelap dah mimpi Fahri! Huhu. Ni la gara-gara menonton video klip ayat-atay cinta. Hehe.
trima kasih banyak-banyak Am. Nasihat ni paling berguna antara semua. Tadi saya dah pergi top up handphone dan saya dah tak silent kan phone. Senang nak dengar kalau phone berbunyi =)
Oh. Pakcik asal Kg. Kuala Triang ke. Saya punya rumah jauh dari situ sebenarnya. Rumah saya nama je di Jalan Triang tapi jauh lagi nak sampai Triang. Saya pun waswas saya pernah sampai sana Triang ke tak. Setakat lalu waktu nak ke Negeri Sembilan ada kot. Tapi terima kasih sangat sudi tinggal jejak kat sini. Setidak-tidaknya saya tau ada juga orang Temerloh/Triang yang singgah di sini =) Terima kasih atas nasihat Pakcik =)
Agama bukan letaknya pada bangsa. KS memandang Fahri sebagai Muslim. Tak kisah bangsanya apa =)
nono says on January 10th, 2009 at 4:37 am :
Hahaha.. Macam seronok sanga je sarah. Haha is everywhere.. Hyper tetiba ka?
Ami Farhani MNA says on January 10th, 2009 at 6:07 am :
jage diri baik- baik KS.
baguslah dah fikirkan kemungkinan- kemungkinan. barulah kita berwaspada, iya tak?
p/s: KS, Kuala Triang tu bukan di Triang (namanya saja Kuala Triang), tapi masih dalam daerah Bera. Malah kedudukannya lebih dekat dengan sempadan Temerloh-Bera berbanding Triang sendiri. Setakat yang saya tahu berdasarkan jalan besar. Hee, maaf menyampuk.
Dr Amad says on January 10th, 2009 at 7:12 am :
Owh,saya bg komentar berdasarkan real filem ye ks.Kan fahri tu,hero kurus dr Indon..huhu.
Inah says on January 10th, 2009 at 9:20 am :
still waiting for the number 🙂
Khairul says on January 10th, 2009 at 2:55 pm :
Ketapi gedek-gedek eh. Jauh benor berangannye KS 🙂
djambu puadovich says on January 11th, 2009 at 4:44 am :
memang dah terkena la maknenye ni…adoii skali lagiii..haha!
Sarah Mohd Shukor says on January 11th, 2009 at 6:25 am :
Huhu. Memang hyper pun semalam! =p LOL~
Oo yeke. Entah la. Mana la KS ni tau. Sebab KS memang jarang ke hilir sana nun. Paling habis pun lalu je. KS ni, Felda Kumai, Sebertak, dan yang seangkatan dengannya tu, semuanya KS tak pernah sampai pun lagi. Adeh.
Tapi KS tak memandang filem tu dari sudut bangsa. KS memandang dari sudut agama =)
Alamak! Lupa nak email lagi. OK. ASAP after this sis!
Hehe. Nak buat macam mana. Otak KS ni ha! =p
Huhu. Ada orang terkena ke? Huhu. Eh, sila doakan saya dapat seorang seperti Fahri ye 😉 Hehe =p
djambu puadovich says on January 11th, 2009 at 6:59 am :
terkena tipu dgn tajuk…huhuhu.
nak fahri ke? sarah ni watak yg mcm mane? maria ke nurul ke gadis turki? hehe
Sarah Mohd Shukor says on January 11th, 2009 at 7:02 am :
Entah. Kalau ikut novel, saya suka Aishah la. Tapi kalau dalam filem, watak Aishah tu sedikit keras. Tak seindah Aishah yang sangat luhur akhlaknya. Kalau ikut filem, Maria jauh lebih berhak untuk Fahri. Tapi, saya nak jadi saya je. Hehe.
ytmz says on January 14th, 2009 at 3:40 pm :
Maria, ana batakh, ana.. ana batakh.. ente ilaasha’ati..
Mail (will not be published) (required)
Click to cancel reply
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)